Små til middelsstore, avlange, brunlige kortvinger. Beina er slanke og ikke spesielt lange, føttene har fire ledd på frambeina, fem på mellom- og bakbeina. Hodet er stort og rundet med middelsstore fasettøyne, antennene noe lenger enn hode + pronotum, litt spoleformede. Pronotum er ovalt, noe bredere enn langt, dekkvingene jevnbrede, noe lengre enn pronotum. Bakkroppen er nokså jevnbred.